Cyngor Cymuned Medi 21 2017 yn neuadd Santes Ursula

Presennol : Fred Jones, Islwyn Jones, Huw Griffith, Dylan Davies, Lyn Davies, Dai Jones, Margaret Lewis, Morgan Morgan.
Darllenwyd Cofnodion cyfarfod Gorffennaf 30 2017 ac arwyddwyd eu bod yn gywir.
Materion yn codi

Holiaduron ynglŷn â Thrawsnewid Gwasanaethau Clinigol a Thrawsnewid Gwasanaethau Iechyd Meddwl oddi wrth Bwrdd Iechyd Hywel Dda. Adroddwyd iddynt dderbyn sylw.
Arwyddion cyflymder drwy’r pentre wedi cael eu hadnewyddu. Goleuadau rhybudd plant ysgol yn gweithio.
Y wal ar waelod llwybr yr ysgol. Derbyniwyd gwybodaeth oddi wrth y brifathrawes fod yr un oedd yn gyfrifol am y niwed wedi cytuno i’w gywiro, ond heb wneud hyd yn hyn.
Deallwyd bod aelodau’r Clwb Ffermwyr Ifanc wedi bod yn torri’r borfa yn y fynwent ac awdurdodwyd talu’r £600 grant mynwentydd iddynt.

Gohebiaeth

Gwybodaeth am y Pwyllgor Rheoli Datblygu mis Medi, Copi o Clerks and Council Direct a chylchlythr o Ysbyty Noah’s Ark.
Yr hysbyseb arferol am y Gwasanaethau Atodol i glirio eira.
Llythr wrth y cynghorydd Catherine Hughes yn annog pob Cyngor i gwblhau cwrs e-ddysgu o’r enw ‘Cadw Gofalwyr mewn Côf’
Ymgynghoriad ar Strategaeth Gorfforaethol 2017-22 ac Amcanion Llesiant a Gwella 2018-19
Gwella’r ffordd at wybodaeth am ail-gylchu. Trafodwyd y llythyr a dod i’r casgliad fod y ddarpariaeth bresennol yn ddigonol.
Derbyniwyd gwybodaeth fod cwmni yswiriant AON yn gorffen delio gyda Chynghorau a bod polisïau Cynghorau wedi eu trosglwyddo i gwmni BHIB. Ni ragwelir unrhyw newid oherwydd hyn.
Problem baw cŵn.
Yn dilyn yr adroddiad o’r cyfarfod yn Waunfawr yn y Cambrian News, cytunwyd y byddai’r Cyngor Cymuned yn barod i fod yn rhan o’r prosiect arfaethedig. Cytunwyd, mewn egwyddor, i gyfrannu’n ariannol tuag at gostau’r rhai fyddai’n gwneud y gwaith ond gofyn am amcan o beth fyddai’r swm. Gofynnwyd i’r clerc anfon ymateb i’r perwyl hynny.
e-byst
Darllenwyd crynodeb o’r e-byst a dderbyniwyd ar safle’r Cyngor Cymuned yn ystod y ddau fis diwethaf (50 ohonynt), a deliwyd gyda’r rhai perthnasol.
Ffurfiwyd atebion i gwestiynau’r Ymgynghoriad ar Newidiadau i Etholiadau Llywodraeth Leol.
Rhannwyd gwybodaeth am gyrsiau Hyfforddi a drefnir gan Un Llais Cymru.
Tynnwyd sylw at y ffaith y bydd angen, o hyn ymlaen, Ddatganiad o Effaith ar Dreftadaeth, i gefnogi cais am gydsyniad adeilad rhestredig neu ardal gadwraeth.
Adroddwyd bod dau gynllun newydd wedi dechrau gan Rwydwaith Gwledig Cymru sef Buddsoddi mewn Busnesau Gwledig-Bwyd a grantiau Glastir Uwch.
Nodyn cyfreithiol ynglŷn â Diwygio Deddfwriaeth Diogelu Data. Cytunwyd i edrych yn fwy manwl ar oblygiadau’r Ddeddf mewn cyfarfod diweddarach pan fydd llai o bethau eraill i’w hystyried.

Un Llais Cymru wedi derbyn sylwadau oddi wrth glerc yn Sir Benfro yn tynnu sylw at y ffaith fod papur Llywodraeth Cymru ar ‘Bwrw ymlaen â rheoli adnoddau Cymru yn gynaliadwy’ yn argymell newid pob llwybr troed i fod yn llwybr beicio neu lwybr ceffyl. Trafodwyd oblygiadau hyn i berchnogion tir, a gofyn i’r clerc lunio ymateb i Lywodraeth Cymru yn nodi anfodlonrwydd ac anfon copi i Un Llais Cymru.

Ariannol
Ateb amodol wrth Grant Thornton ynglŷn â’r cyfrifon ariannol – un peth, sef bod yn rhaid cadw cofrestr o’r diddordebau a nodir gan y Cynghorwyr fel y byddant yn codi.

Apeliadau – 1 Mid Ceredigion first Responder Vehicle Appeal – teimlwyd bod y gwasanaeth hwn y tu allan i gwmpawd gofalaeth y Cyngor Cymuned

 2 Y Ddolen. Bydd hwn i’w ystyried ym mis Mawrth gyda’r rhoddion eraill.
Gwybodaeth bod Cangen Barclays Llandysul yn cau.
Cyfriflen 31 Awst £2078.05 Cyfrif Rhif 2 £26,101.48. Nodwyd bod £950 o arian y praesept i’w dderbyn eto ddiwedd Hydref

Unrhyw Fater Arall

Gofynnwyd i’r clerc gysylltu ag Aberaeron eto ynglŷn â’r twll ar y tro ochr uchaf i’r grid anifeiliaid ger Brynawel.
Hefyd rhoi gwybod bod dŵr yn rhedeg lawr y rhiw rhwng Pengelli a Thanrallt
Hefyd bod yr hewl at Trefenter heibio i Hafod Las Isaf bron ar gau oherwydd y coed sy’n tyfu drosti.

Dyddiad y Cyfarfod nesaf Hydref 19